Приложение № 6.1. - Проект

ДОГОВОР

Днес, 2018 г., в гр. София, между:

НАРОДНОТО СЪБРАНИЕ НА РЕПУБЛИКА БЪЛГАРИЯ, София  
1169, пл. „Народно събрание“ 2, ЕИК по БУЛСТАТ № 000695018, идентификационен № по ДДС BG 000695018, представлявано от …………………, наричано по-нататък в договора ВЪЗЛОЖИТЕЛ, от една страна, и

…………………………………….., със седалище и адрес на управление: ……………..........., вписано в търговския регистър на Агенцията по вписванията с ЕИК ............., идентификационен № по ДДС ...................., представляван(о) от .........................., определен(о) за изпълнител на обществената поръчка със заповед № …………., наричано по-нататък в договора ИЗПЪЛНИТЕЛ, от друга страна,

на основание чл. 112 и следващите от глава тринадесета, раздел ІІ от Закона за обществените поръчки (ЗОП) се сключи настоящият договор за следното:

**I. ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни  
обществена поръчка с предмет „Модифициране на безжична компютърна мрежа“ по обособена позиция № 1 „Подмяна на оборудване, обслужващо безжична компютърна мрежа, и модернизация (upgrade) на съществуващата система за наблюдение и управление на безжичната мрежа“, съобразно изискванията на ВЪЗЛОЖИТЕЛЯ, посочени в техническите спецификации - Приложение № .... към договора, техническото и ценово предложение – Приложения №.... към договора.

**(2)** В предмета на договора е включено изпълнението на следните дейности:

**1.** Доставка на оборудване в сградата на Народното събрание в гр. София, пл. „Княз Александър I“ № 1, както следва:

**1.1.** контролер за управление на точки за безжичен достъп – 1 брой;

**1.2.** точки за безжичен достъп - 52 броя;

**1.3.** комутационни разпределители на точките за безжичен достъп – 12 броя.

Видовете оборудване, техническите и функционалните му параметри са посочени в техническото предложение.

**2.** Модернизация (upgrade) към последна актуална версия на съществуващата система за наблюдение и управление на безжичната мрежа - Cisco Prime Infrastructure ver. 2.2 Software 500 device, тестване и въвеждане в експлоатация на софтуера. Миграция на съществуващите данни и интеграция на доставеното оборудване (по т. 1.1. и т. 1.2.) в съществуващата система за наблюдение и управление на безжичната мрежа - Cisco Prime Infrastructure ver. 2.2 Software 500 device. Конфигуриране на интерфейс за регулиране и контрол на достъпа до ресурсите на безжичната мрежа.

**3.** Инсталиране, конфигуриране, тестване и въвеждане в експлоатация на оборудването по т. 1. Демонтаж, преместване на безжичната мрежа (Контролер за управление на точки за безжичен достъп Cisco 5700 Series Wireless Controller - 1 бр., Точки за безжичен достъп Cisco 802.11ac CAP – 48 бр. и Комутационни разпределители на точките за безжичен достъп Cisco Catalyst 2960 – 2 бр.) от сградата пл. „Народно събрание“ № 2 в сградата на пл. „Княз Александър I“ № 1 и конфигуриране за съвместна работа с оборудването доставено по т. 1.

**4.** Преместване на оборудването от съществуващата стара безжична мрежа от сградата на НС на пл. „Княз Александър I“ № 1 в сградата на НС на пл. „Народно събрание“ № 2 (Контролер за управление на точки за безжичен достъп Cisco 400 Series WLAN Controller - 1 бр., Точки за безжичен достъп Cisco 802.11g only Unified AP – 48 бр. и Комутационни разпределители на точките за безжичен достъп Cisco Catalyst 3750 – 2 бр.) , инсталиране и конфигуриране.

**5.** Осигуряване на гаранционни условия на доставеното оборудване по т. 1 съгласно чл. 23, ал. 1 от договора за срок от 36 (тридесет и шест) месеца, считано от датата на подписване на приемно-предавателен протокол за въвеждането му в експлоатация.

**6.** Осигуряване на техническа поддръжка и осъвременяване (update) към по-нови версии на софтуера по т. 2 съгласно чл. 24 от договора за срок от 36 месеца (тридесет и шест месеца), считано от датата на подписване на приемно-предавателния протокол за въвеждането му в експлоатация.

**II. СРОКОВЕ. МЯСТО НА ИЗПЪЛНЕНИЕ НА ДОГОВОРА.**

**Чл. 2. (1)** Настоящият договор влиза в сила на датата на регистрирането му в деловодната система на ВЪЗЛОЖИТЕЛЯ, която се поставя на всички екземпляри.

**(2)** Срокът на настоящия договор изтича с изтичане на гаранционния срок на оборудването по чл. 1, ал. 2, т. 1 от договора.

**Чл. 3.** Срокът за изпълнение на дейностите по чл. 1, ал. 2, т. 1- т. 4 от договора е, както следва:

1. срокът за доставка на оборудването по чл. 1, ал. 2, т. 1 от договора e …………………………………. месеца, считано от датата на влизане в сила на договора за възлагане на поръчката;
2. срокът за изпълнение на дейностите по чл. 1, ал. 2, т. 2 от договора е …………………….. дни, считано от подписване на приемно-предавателния протокол за доставката на оборудването по чл. 1, ал. 2, т. 1 от договора;
3. срокът за изпълнение на дейностите по чл. 1, ал. 2, т. 3 и т. 4 от договора е 22 (двадесет и два) месеца, считано от подписване на приемно-предавателния протокол за доставката на оборудването по чл. 1, ал. 2, т. 1 от договора. Изпълнението на дейностите трябва да бъде съобразено с график, предоставен от ВЪЗЛОЖИТЕЛЯ след сключването на договора.

**Чл. 4.** **(1)** Гаранционният срок на доставеното оборудване по чл. 1, ал. 2, т. 1 от договора е 36 (тридесет и шест) месеца, считано от датата на подписване на протокола за въвеждането му в експлоатация.

**(2)** Срокът за техническа поддръжка и осъвременяване на софтуера по чл. 1, ал. 2, т. 2 от договора е 36 (тридесет и шест) месеца, считано от датата на подписване на протокола за въвеждането му в експлоатация.

**Чл. 5.** Място на изпълнение на договора са сградите на Народното събрание на Република България в гр. София, пл. „Княз Александър I“ № 1 и пл. „Народно събрание“ № 2.

III. ЦЕНА И НАЧИН НА ПЛАЩАНЕ

**Чл. 6. (1)** Общата цена (стойност) на договора е в размер

( ) лева без ДДС, съответно ……. лева с включен ДДС, съгласно ценовото предложение на ИЗПЪЛНИТЕЛЯ (Приложение № …), неразделна част от настоящия договор, разпределена, както следва:

**1.** цена за доставка на оборудването по чл. 1, ал. 2, т. 1 от договора - …лева, без включен ДДС;

**2.** цена за изпълнение на дейностите по чл. 1, ал. 2, т. 2 от договора - ……. лева, без включен ДДС;

**3.** цена за изпълнение на дейностите по чл. 1, ал. 2, т. 3 и т. 4 от договора - …лева, без включен ДДС.

**(2)** Горепосочената цена включва всички разходи и възнаграждения, необходими за изпълнението на договора, в т.ч. печалбата, стойността на оборудването, стойността за изпълнението на всички дейности по чл. 1, ал. 2, т. 1 - т. 6 от договора, опаковка и маркировка, вносни мита и такси, транспортни разходи и застраховки, както и всички други разходи, свързани с изпълнение на обществената поръчка в пълен обем.

**Чл. 7.** ВЪЗЛОЖИТЕЛЯТ извършва плащането на дължимото по договора възнаграждение, както следва:

**1.** 80 % (осемдесет процента) от общата стойност на договора в срок до 10 дни от подписване на двустранен приемно-предавателен протокол за доставка на оборудване по чл. 1, ал. 2, т. 1 от договора и представяне на фактура;

**2.** 10 % (десет процента) от общата стойност на договора в срок до 10 дни от подписване на приемно-предавателен протокол за изпълнение на дейностите по чл. 1, ал. 2, т. 2 от договора и представяне на фактура;

**3.** остатъкът от 10 % (десет процента) от общата стойност на договора се заплащат сто процента авансово в срок до 21.12.2018 г. срещу представени от ИЗПЪЛНИТЕЛЯ в срок до 14.12.2018 г. фактура и гаранция, обезпечаваща авансовото плащане в размера на авансовото плащане с вкл. ДДС, издадена в полза на ВЪЗЛОЖИТЕЛЯ и със срок на валидност, равен на срока за изпълнение на дейностите по чл. 1, ал. 2, т. 3 и т. 4 от договора, удължен с 30 (тридесет) дни. ИЗПЪЛНИТЕЛЯТ избира формата на гаранцията, обезпечаваща авансовото плащане, измежду една от следните: парична сума, внесена по банковата сметка на ВЪЗЛОЖИТЕЛЯ, банкова гаранция или застраховка, която обезпечава изпълнението чрез покритие на отговорността на ИЗПЪЛНИТЕЛЯ.

**3.1.** Паричната сума се превежда в сметка на Народното събрание в БНБ, IBAN: BG49 BNBG 9661 3300 1707 01, BIC: BNBGBGSD.

Внасянето на сумата се удостоверява с платежно нареждане ...........................................................................................................................................

**3.2.** Банковата гаранция, издадена в полза на Народното събрание, е неотменима, безусловна и изискуема при първо поискване, в което ВЪЗЛОЖИТЕЛЯТ заяви, че ИЗПЪЛНИТЕЛЯТ не е изпълнил задълженията си и/или ги е изпълнил неточно. Текстът на банковата гаранция се съгласува с ВЪЗЛОЖИТЕЛЯ.

**3.3**. Застраховката следва да покрива отговорността на ИЗПЪЛНИТЕЛЯ по т. 3 от настоящия член и не може да бъде използвана за обезпечение на отговорността на ИЗПЪЛНИТЕЛЯ по друг договор. ВЪЗЛОЖИТЕЛЯТ следва да бъде посочен като трето ползващо се лице по тази застраховка. Текстът на застраховката се съгласува с ВЪЗЛОЖИТЕЛЯ.

**3.4.** ВЪЗЛОЖИТЕЛЯТ усвоява гаранцията по т. 3 от настоящия член при неизпълнение и/или неточно изпълнение – частично, забавено и/или некачествено, от страна на ИЗПЪЛНИТЕЛЯ. ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ от неизпълнението или неточното изпълнение. От гаранцията могат да се усвоят суми за неустойки и обезщетения.

**3.5.** ВЪЗЛОЖИТЕЛЯТ освобождава гаранцията в срок до три календарни дни след връщане или усвояване на аванса, без да начислява лихва върху нея. Авансът се счита за усвоен след подписване на приемно-предавателния протокол по чл. 17 от договора без възражения от страна на ВЪЗЛОЖИТЕЛЯ.

**3.6.** ВЪЗЛОЖИТЕЛЯТ не дължи лихви върху сумите по предоставената гаранция, независимо от формата, под която е предоставена.

**Чл. 8.** ВЪЗЛОЖИТЕЛЯТ извършва плащания срещу надлежно издадена  
фактура, по банков път, по следната сметка на ИЗПЪЛНИТЕЛЯ:

IBAN

BIC

Банка

Титуляр на сметката:

**Чл. 9.** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени на банковата му сметка в срок до 2 (два) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията по посочената в чл. 8 от договора банкова сметка са надлежно извършени.

IV. ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл. 10.** ИЗПЪЛНИТЕЛЯТ има следните права:

1. при своевременно и точно изпълнение на задълженията си по настоящия договор да получи уговорената цена, в сроковете и при условията на този договор;
2. да изисква разяснения и информация от ВЪЗЛОЖИТЕЛЯ във връзка с изпълнението на поетите задължения по настоящия Договор;
3. да получава необходимото съдействие от ВЪЗЛОЖИТЕЛЯ при изпълнение на задълженията си по този Договор.

**Чл. 11.** ИЗПЪЛНИТЕЛЯТ има следните задължения:

1. да изпълни дейностите, попадащи в обхвата на поръчката съгласно чл. 1, ал. 2 от договора, в срок и качествено съобразно изискванията на  
   ВЪЗЛОЖИТЕЛЯ и представената оферта (Приложение №... към договора);
2. Да изпълнява дейностите по чл. 1, ал. 2, т. 2 - т. 4 от договора съобразно предоставения му от ВЪЗЛОЖИТЕЛЯ график;
3. да предостави на ВЪЗЛОЖИТЕЛЯ на електронен и/или хартиен носител пълен комплект от техническата документация за доставеното оборудване на български език, в т.ч. гаранционни карти, инструкция за работа и поддръжка и др.;
4. да предостави на ВЪЗЛОЖИТЕЛЯ пълна документация на български език на електронен и/или хартиен носител за функционалността на софтуера по чл. 1, ал. 2, т. 3 от договора;
5. при подписване на договора да представи списък с имената и данните от личните карти на работниците и служителите си, които ще участват в изпълнението на договора с оглед получаване на достъп до сградите;
6. да изпълнява поръчката, предмет на договора, без да нарушава условията за нормална работа на Народното събрание. При изискване от страна на ВЪЗЛОЖИТЕЛЯ да изпълнява дейностите по предмета на поръчката след изтичане на нормалното работно време на Народното събрание - 17,30 ч., и през почивните и празнични дни, без това да променя договорената цена;
7. да осигури по време на изпълнение на договора функционирането на съществуващата в момента безжична компютърна мрежа до пълното въвеждане в експлоатация на надградената такава;
8. да пази имуществото на ВЪЗЛОЖИТЕЛЯ с грижата на добър търговец. За вреди на лица или имущество при или по повод изпълнението на договора отговорността е изцяло на ИЗПЪЛНИТЕЛЯ;
9. да спазва нормите по здравословни и безопасни условия на труд и противопожарна охрана и да предприеме необходимите за това мерки. ИЗПЪЛНИТЕЛЯТ е длъжен да извършва всички необходими инструктажи на работниците и служителите си, с изключение на началния инструктаж, извършван от ВЪЗЛОЖИТЕЛЯ. В случай на злополуки, последните се възмездяват от ИЗПЪЛНИТЕЛЯ;
10. да спазва указанията на ВЪЗЛОЖИТЕЛЯ относно изпълнението на дейностите по предмета на поръчката;
11. да изпълни всички видове дейности по договора с помощта на обучен и сертифициран персонал, на най-високо съвременно техническо равнище и при спазване на действащите технически норми и стандарти в страната;
12. при изпълнение на възложената му с този договор работа, да не нарушава авторските и другите сродни права на трети лица и да спазва всички разпоредби на действащото българско законодателство във връзка със защита на правата на интелектуална собственост на трети лица. ИЗПЪЛНИТЕЛЯТ гарантира, че софтуерният продукт, така както е доставен, не накърнява никакви права на интелектуална собственост, притежавани от трети лица. ИЗПЪЛНИТЕЛЯТ гарантира, че притежава всички необходими права на интелектуална собственост или за своя сметка ще осигури законосъобразно придобиване на всички права и други съгласия, необходими му за изпълнение на предмета на договора;
13. да спазва гаранционните условия за срока на гаранцията на доставеното оборудване в съответствие с раздел VII от договора;
14. да осъществява техническа поддръжка и осъвременяване на софтуера в съответствие с раздел VIII от договора;
15. да третира всяка получена информация във връзка и по повод изпълнението на договора като строго конфиденциална, съответно да не я разкрива пред трети лица;
16. да сключи договор за подизпълнение с подизпълнителя(ите), посочен(и) в офертата, по реда и при условията на раздел VII от глава трета на ЗОП. В срок до три календарни дни от сключването на договор за подизпълнение или на допълнително споразумение за замяна на посочен в офертата подизпълнител, изпълнителят изпраща копие от договора или от допълнителното споразумение на възложителя заедно с доказателства, че са изпълнени условията по чл. 66, ал. 2 и ал. 11 ЗОП. Подизпълнителите нямат право да превъзлагат една или повече от дейностите, които са включени в предмета на договора за подизпълнение;
17. Замяна или включване на подизпълнител по време на изпълнение на настоящия договор се допуска по изключение, когато възникне необходимост, ако са изпълнени едновременно следните условия:

а) за новия подизпълнител не са налице основанията за отстраняване в процедурата;

б) новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

1. Сключването на договор за подизпълнение не освобождава ИЗПЪЛНИТЕЛЯ от отговорността му за изпълнение на настоящия договор.

V. ПРАВА И ЗАДЪЛЖЕНИЯ НА ВЪЗЛОЖИТЕЛЯ

**Чл. 12.** ВЪЗЛОЖИТЕЛЯТ има следните права:

1. да иска от ИЗПЪЛНИТЕЛЯ да изпълни предмета на договора в срок и без отклонения от договорените изисквания;
2. да получава информация по всяко време относно подготовката, хода и организацията по изпълнението на доставката и дейностите, предмет на договора;
3. да осъществява контрол по изпълнението на договора, като с това не нарушава оперативната самостоятелност на ИЗПЪЛНИТЕЛЯ;
4. да откаже приемането на изпълнението на обществената поръчка, когато ИЗПЪЛНИТЕЛЯТ не спазва предложенията, направени в офертата му, изискванията на договора и Техническите спецификации, докато ИЗПЪЛНИТЕЛЯТ не изпълни изцяло своите задължения съгласно условията на договора;
5. да изисква от ИЗПЪЛНИТЕЛЯ да сключи и да му представи копия от договори за подизпълнение с посочените в офертата му подизпълнители.

**Чл. 13.** ВЪЗЛОЖИТЕЛЯТ има следните задължения:

1. да създаде необходимите условия за работа и да осигури свободен достъп на ИЗПЪЛНИТЕЛЯ до местоизпълнението на договора след представяне на списък с имената и данните от личните карти на работниците и служителите на ИЗПЪЛНИТЕЛЯ, които ще участват в изпълнението на договора;
2. да извърши инструктаж по безопасност на служителите и работниците на ИЗПЪЛНИТЕЛЯ;
3. да заплати в договорения срок и при условията на договора дължимото по чл. 6, ал. 1 възнаграждение.

VI. ПРИЕМАНЕ И ПРЕДАВАНЕ

**Чл. 14**. **(1)** Доставката на оборудването по чл. 1, ал. 2, т. 1 от договора се констатира с двустранен приемно-предавателен протокол, подписан от упълномощени представители на страните. ВЪЗЛОЖИТЕЛЯТ е длъжен да прегледа външния вид и да провери вида и количествата на оборудването в присъствие на представителите на ИЗПЪЛНИТЕЛЯ. Липси и външни повреди не могат да бъдат противопоставени на ИЗПЪЛНИТЕЛЯ след подписване на приемно-предавателния протокол.

**(2)** До подписване на протокола по предходната алинея рискът от случайно погиване или повреждане на доставеното оборудване се носи от ИЗПЪЛНИТЕЛЯ.

**Чл. 15. (1)** ВЪЗЛОЖИТЕЛЯТ е длъжен след интегриране на софтуера по чл. 1, ал. 2, т. 2 от договора да извърши, съвместно с представители на Изпълнителя, които той е длъжен да осигури, проверка на функционалността на софтуера. След провеждане на тестовете и в случай на констатирани недостатъци, неточности, пропуски, дефекти, несъответствия, проблеми във функционалността и други проблеми (наричани по-нататък „недостатъци“), свързани със софтуера, ВЪЗЛОЖИТЕЛЯТ изпраща на Изпълнителя констативен протокол, съдържащ описание на констатираните недостатъци.

**(2)** ИЗПЪЛНИТЕЛЯТ е длъжен да отстрани всички недостатъци, констатирани по отношение на софтуера и функционалността му, в срок от 5 (пет) работни дни от получаване на констативния протокол по предходната алинея. Ако след изпълнението на задълженията на ИЗПЪЛНИТЕЛЯ по настоящата алинея, ВЪЗЛОЖИТЕЛЯТ отново констатира недостатъци или каквито и да било проблеми свързани със софтуера и функционирането му, ИЗПЪЛНИТЕЛЯТ е длъжен да ги отстрани незабавно, при получаване на съобщение за това от страна на ВЪЗЛОЖИТЕЛЯ.

**(3)** След отстраняването на всички констатирани недостатъци, за изпълнението на дейностите по чл. 1, ал. 2, т. 2 от договора се съставя двустранен приемно-предавателен протокол, подписан от упълномощените представители на страните, удостоверяващ качественото изпълнение на дейностите.

**Чл. 16. (1)** След монтажа и конфигурирането на оборудването по чл. 1, ал. 2, т. 1 от договора се извършват единични и комплексни приемно-предавателни изпитания, включващи проби при експлоатационни условия на безжичната компютърна мрежа, за които се съставя протокол от изпитания, подписан от упълномощените представители на страните.

**(2)** ВЪЗЛОЖИТЕЛЯТ има право да откаже да подпише протокола за изпитания, ако безжичната компютърна мрежа не достигне необходимите експлоатационни параметри, посочени в техническите спецификации.

**Чл. 17.** След отстраняването на всички констатирани недостатъци, за изпълнението на дейностите по чл. 1, ал. 2, т. 3 и т. 4 от договора се съставя окончателен двустранен приемно-предавателен протокол, подписан от упълномощените представители на страните, удостоверяващ качественото изпълнение на дейностите.

**Чл. 18.** При констатиране на недостатъци след подписване на приемно-предавателните протоколи по чл. 14, ал. 1, чл. 15, ал. 3 и чл. 17 от договора ВЪЗЛОЖИТЕЛЯТ има правата по чл. 195 ЗЗД.

**Чл. 19.** Лицата, упълномощени от ИЗПЪЛНИТЕЛЯ да отговарят за изпълнението на договора, да поддържат пряка и постоянна връзка с ВЪЗЛОЖИТЕЛЯ и да подписват протоколите по договора са:………

**Чл. 20.** Лицата, упълномощени от ВЪЗЛОЖИТЕЛЯ, да отговарят за изпълнението на договора, да поддържат пряка и постоянна връзка с ИЗПЪЛНИТЕЛЯ и да подписват протоколите по договора са:………..

**Чл. 21.** Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на Изпълнителя и подизпълнителя по реда и при условията на настоящия Договор, приложими към ИЗПЪЛНИТЕЛЯ.

VII. ГАРАНЦИОННИ УСЛОВИЯ

**Чл. 22.** ИЗПЪЛНИТЕЛЯТ гарантира, че цялото доставено и монтирано оборудване е ново, оригинално, производство на посочения в договора и подадената оферта производител, и отговаря на всички технически и други изисквания за нормално и безопасно ползване по предназначение в Република България.

**Чл. 23.** **(1)** В срока по чл. 4, ал. 1 от договора ИЗПЪЛНИТЕЛЯТ осигурява следните гаранционни условия на доставеното оборудване:

1. в рамките на гаранционния срок ИЗПЪЛНИТЕЛЯТ поема за своя сметка труда и всички вложени резервни части, компоненти, модули при ремонт, разходите за транспорт и всички други разходи, свързани с отстраняване на възникнала неизправност, дължаща се на некачествено инсталиране или на лошо качество на оборудването;
2. времето за реакция след уведомяване за възникнал проблем - не повече от 4 часа от подаване на заявката (по телефон, факс или електронна поща);
3. времето за отстраняването на възникнал проблем е не повече от 36 часа след подаване на заявката. Когато повредата не може да се отстрани в срок и/или на място ИЗПЪЛНИТЕЛЯТ транспортира оборудването до съответния сервиз за своя сметка и предоставя за времето на ремонта оборотно оборудване, функционален еквивалент на повреденото, със същите или по-добри параметри;
4. консултации и помощ на място.

**(2)** ВЪЗЛОЖИТЕЛЯТ извършва рекламация в писмена форма на факс…, , телефон…., електронна поща…., лице за контакт

**(3)** ИЗПЪЛНИТЕЛЯТ не носи отговорност, ако повредата се дължи на  
груба небрежност на ВЪЗЛОЖИТЕЛЯ или неспазване на инструкциите за  
работа на оборудването.

**VIII. ТЕХНИЧЕСКА ПОДДРЪЖКА И ОСЪВРЕМЕНЯВАНЕ**

**Чл. 24.** В срока по чл. 4, ал. 2 от договора ИЗПЪЛНИТЕЛЯТ осъществява техническа  
поддръжка и осъвременяване на софтуера, както следва:

1. доставяне, инсталиране и въвеждане в експлоатация без допълнително заплащане на най-новите актуализирани версии в 10 (десет) дневен срок след пускането на новата версия в Република България в сградите на Народното събрание;
2. техническа помощ при актуализациите;
3. помощ на български език по телефон, електронна поща или на място за всякакъв вид проблеми, свързани със софтуера;
4. време за реакция - максимум 4 часа, време за отстраняване на повредата - максимум 72 часа след реакция.

**IX. ГАРАНЦИЯ ЗА ИЗПЪЛНЕНИЕ**

**Чл. 25.** ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за изпълнение в размер на 5 % (пет процента) от стойността на договора по чл. 6, ал. 1 (сумата от … лева без ДДС).

**Чл. 26.** ИЗПЪЛНИТЕЛЯТ представя документ за внесена гаранция за изпълнение към датата на сключване на договора.

**Чл. 27.** ИЗПЪЛНИТЕЛЯТ избира формата на гаранцията за изпълнение измежду една от следните: парична сума, внесена по банковата сметка на ВЪЗЛОЖИТЕЛЯ, банкова гаранция или застраховка, която обезпечава изпълнението чрез покритие на отговорността на ИЗПЪЛНИТЕЛЯ.

**Чл. 28.**  Когато гаранцията се представя във вид на парична сума, всички банкови разходи, свързани с преводите на сумата, са за сметка на ИЗПЪЛНИТЕЛЯ, като сумата се внася по следната банкова сметка на ВЪЗЛОЖИТЕЛЯ:

Банка: Българска народна банка

BIC: BNBGBGSD

IBAN: BG49 BNBG 9661 3300 1707 01.

**Чл. 29. (1)** Когато ИЗПЪЛНИТЕЛЯТ представя банкова гаранция се представя оригиналът ѝ, като тя е безусловна, неотменяема и непрехвърляема, покрива 100 % (сто процента) от стойността на гаранцията за изпълнението и е със срок на валидност срока на действие на договора, плюс 30 (тридесет) дни. Страните се съгласяват в случай на учредяване на банкова гаранция тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения. Текстът на банковата гаранция задължително се съгласува с ВЪЗЛОЖИТЕЛЯ.

1. Всички банкови разходи, свързани с обслужването на превода на гаранцията, включително при нейното възстановяване, са за сметка на ИЗПЪЛНИТЕЛЯ.

**Чл. 30.** Застраховката, която обезпечава изпълнението чрез покритие на отговорността на Изпълителя, е със срок на валидност срока на действие на договора, плюс 30 (тридесет) дни. ВЪЗЛОЖИТЕЛЯТ следва да бъде посочен като трето ползващо се лице по тази застраховка. Застраховката следва да покрива отговорността на ИЗПЪЛНИТЕЛЯ при пълно или частично неизпълнение на Договора и не може да бъде използвана за обезпечение на неговата отговорност по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличие на основание за това, са за сметка на ИЗПЪЛНИТЕЛЯ. Текстът на застраховката се съгласува с ВЪЗЛОЖИТЕЛЯ.

**Чл. 31.** ВЪЗЛОЖИТЕЛЯТ освобождава гаранцията за изпълнение на Договора на етапи и при условия, както следва:

1. 60 % (шестдесет процента) от стойността на гаранцията в размер на ……лева, в срок от 10 (десет) дни след подписване на приемно-предавателния протокол по чл. 14, ал. 1 от договора без възражения по изпълнението, при условие че сумата по гаранцията не е задържана или не са настъпили условия за задържането ѝ;
2. 15 % (петнадесет процента) от стойността на гаранцията в размер на …… лева в срок от 10 (десет) дни след подписване на приемно-предавателния протокол по чл. 15, ал. 3 от договора;
3. 10 % (десет процента) от стойността на гаранцията в размер на …… лева в срок от 10 (десет) дни след подписване на приемно-предавателния протокол по чл. 17 от договора;
4. Остатъкът - на равни части, съобразно гаранционния срок на оборудването по чл. 1, ал. 2, т. 1 от договора, всяка от които – 10 дни след изтичане на всеки 12-месечен период.

**Чл. 32**. ВЪЗЛОЖИТЕЛЯТ има право да усвои изцяло или частично гаранцията за изпълнение, при пълно или частично неизпълнение на задълженията по настоящия договор от страна на ИЗПЪЛНИТЕЛЯ и/или при разваляне или прекратяване на настоящия договор по вина на ИЗПЪЛНИТЕЛЯ. В тези случаи ВЪЗЛОЖИТЕЛЯТ има право да задържи от гаранцията за изпълнение суми, покриващи отговорността на ИЗПЪЛНИТЕЛЯ за неизпълнението.

**Чл. 33.** ВЪЗЛОЖИТЕЛЯТ има право да усвои от сумата по гаранцията за изпълнение суми, равни на размера на начислените неустойки и обезщетения по настоящия договор, поради неизпълнение на задълженията на ИЗПЪЛНИТЕЛЯ.

**Чл.34.** ВЪЗЛОЖИТЕЛЯТ не дължи лихви върху сумите по предоставената гаранция, независимо от формата, под която са предоставени.

**Чл. 35.** Гаранцията не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.

**X. НЕПРЕОДОЛИМА СИЛА (ФОРСМАЖОР)**

**Чл. 36.** **(1)** Страните по настоящия договор не дължат обезщетение за понесени  
вреди и загуби, ако последните са причинени в резултат на непреодолима сила  
(форсмажор).

**(2)** Ако страната, която е следвало да изпълни свое задължение по  
договора, е била в забава, тя не може да се позовава на непреодолима сила.

**(3)** Непреодолима сила по смисъла на този договор е всяко  
непредвидимо и непредотвратимо събитие от извънреден характер и извън  
разумния контрол на страните, възникнало след сключване на договора, което  
прави изпълнението му невъзможно, в т.ч. непредвидено обстоятелство по  
смисъл на § 2, т. 27 от ДР на ЗОП. Сертификатите, издадени от компетентен  
орган в държавата, в която са настъпили форсмажорните обстоятелства, ще  
представляват доказателство за съществуването и продължителността им.

**(4)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в 7-дневен срок от настъпването на непреодолимата сила. При неуведомяване в срок се дължи обезщетение за настъпилите от това вреди.

**(5)** Не представлява „непреодолима сила“ събитие, причинено по небрежност или чрез умишлено действие на някоя от страните или техни представители и/или служители, както и недостига на парични средства на ВЪЗЛОЖИТЕЛЯ.

XI. ПРЕКРЯТЯВАНЕ НА ДОГОВОРА

Чл. 37. **(1)** Настоящият договор се прекратява:

1. с неговото изпълнение;
2. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление от Възложителя, веднага след настъпване на обстоятелствата;
3. при настъпване на невиновна невъзможност за изпълнение поради непредвидено или непредотвратимо събитие от извънреден характер, възникнало след сключването на Договора(„непреодолима сила“), за което обстоятелство засегнатата страна е длъжна да уведоми другата страна в срок до 7 (седем) дни от настъпване на невъзможността и да представи доказателства;
4. при прекратяване на юридическо лице – страна по Договора без правоприемство, по смисъла на законодателството на държавата, в която съответното лице е установено;
5. при условията по чл. 5, ал. 1, т. 3 от ЗИФОДРЮПДРСЛ.

**(2)** ВЪЗЛОЖИТЕЛЯТ прекратява договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на договора вреди, освен ако прекратяването е на основание чл.118, ал.1, т.1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 38. (1)** Договорът може да бъде прекратен:

**1.** по взаимно съгласие на Страните, изразено в писмена форма;

**2.** когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от Страните.

**(2)** ВЪЗЛОЖИТЕЛЯТ може да прекрати договора с 10 (десет) дневно предизвестие в случаите, в които ИЗПЪЛНИТЕЛЯТ не изпълнява някое от задълженията си в съответствие с условията на договора, прекъсне или виновно забави изпълнението му с повече от 10 (десет) дни след договорените срокове или достави оборудване и/или софтуер, несъответстващи на договорените количество, качество, функционални и технически характеристики.

**(3)** ВЪЗЛОЖИТЕЛЯТ може да прекрати договора едностранно без предизвестие:

1. ако ИЗПЪЛНИТЕЛЯТ използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на ВЪЗЛОЖИТЕЛЯ и в съответствие със ЗОП и настоящия Договор;или
2. при системно (три и повече пъти) или пълно неизпълнение на ИЗПЪЛНИТЕЛЯ на задълженията му по чл. 23, ал. 1 или по чл. 24 от договора.

**Чл. 39. (1)** Във всички случаи на прекратяване на Договора, освен при прекратяване на юридическо лице – страна по Договора без правоприемство:

**1.** ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания и

**2.** ИЗПЪЛНИТЕЛЯТ се задължава:

а) да преустанови изпълнение на дейностите, предмет на договора, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на договора.

**(2)** При предсрочно прекратяване на Договора ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред дейности.

XII. ОТГОВОРНОСТ ЗА НЕИЗПЪЛНЕНИЕ

**Чл. 40.** При забавено изпълнение на задължения по договора от страна на ИЗПЪЛНИТЕЛЯ, същият заплаща на ВЪЗЛОЖИТЕЛЯ неустойка в размер на 0,5 % (нула цяло и пет процента) върху стойността по чл. 6, ал. 1 от договора за всеки просрочен ден, но не повече от 30 % (тридесет процента) от същата. В случай на неспазване на предвиден в договора срок за изпълнение на задължение с повече от 10 дни, ВЪЗЛОЖИТЕЛЯТ има право да получи неустойка в размер на сумата по гаранцията за изпълнение на договора, включително да усвои сумата по гаранцията за изпълнение на договора, както и право да прекрати договора с 10 -дневно писмено предизвестие.

**Чл. 41.** При неспазване с повече от 10 (десет) дни на указан в съответния констативен протокол срок за отстраняване на констатирани недостатъци, ВЪЗЛОЖИТЕЛЯТ има право да получи неустойка в размер на сумата по гаранцията за изпълнение на договора, включително да усвои сумата по гаранцията за изпълнение на договора, както и право да прекрати договора с 10 -дневно писмено предизвестие.

**Чл. 42.** При системно (три и повече пъти) неизпълнение, включително отказ за изпълнение на задълженията по чл. 23, ал. 1 или по чл. 24 от договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 2 % (два процента) от общата цена на договора по чл. 6, ал. 1.

**Чл. 43.** ВЪЗЛОЖИТЕЛЯТ дължи на ИЗПЪЛНИТЕЛЯ неустойка за забавено плащане в размер 0,5 % (нула цяло и пет процента) върху неиздължената сума за всеки просрочен ден, но не повече от 30 % (тридесет процента) от същата.

**Чл. 44.** Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**XIII. СЪОБЩЕНИЯ**

**Чл. 45. (1)** Всички съобщения във връзка с този договор са валидни, ако са направени в писмена форма и подписани от упълномощените представители на страните.

**(2)** Адресите на страните по договора са:

На ИЗПЪЛНИТЕЛЯ: ,

п.к , тел ; факс ; e-mail

На ВЪЗЛОЖИТЕЛЯ: ,

п.к , тел ; факс ; e-mail

1. Когато някоя от страните е променила адреса си, посочен по-горе, без да уведоми за новия си адрес другата страна, поканите и съобщенията ще се считат за връчени и когато са изпратени на стария адрес.
2. За дата на съобщението се смята:

* датата на предаване - при ръчно предаване;
* датата, отбелязана на обратната разписка - при изпращане по пощата;
* датата на приемане - при изпращане по факс.

**XIV. ДРУГИ УСЛОВИЯ**

**Чл.** **46.** Изменения в договора могат да бъдат направени при условията и по реда на чл. 116 от ЗОП.

**Чл.** **47.** За неуредените в договора въпроси се прилагат разпоредбите на относимото гражданско законодателство в Република България.

**Чл. 48.** За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор, се прилага българското гражданско и търговско право, като страните уреждат отношенията си чрез споразумение. При непостигане на съгласие спорът се отнася за решаване пред компетентния съд.

**Чл. 49.** Неразделна част от настоящия договора са следните приложения:

1. Технически спецификации;
2. Техническо предложение;
3. Ценово предложение.

Договорът се състави и подписа в два еднообразни екземпляра, по един за всяка от страните.

**ВЪЗЛОЖИТЕЛ: ИЗПЪЛНИТЕЛ**